Document ID: 32010R1262

REGULAMENTUL (UE) NR. 1262/2010 AL COMISIEI
din 22 decembrie 2010
de modificare a Regulamentelor (UE) nr. 462/2010, (UE) nr. 463/2010 și (UE) nr. 464/2010 în ceea ce privește data finală a procedurilor de licitație pentru reducerea taxei la importul de porumb în Spania și în Portugalia și de sorg în Spania, pentru anul contingentar 2010, precum și a datei la care expiră regulamentele respective
COMISIA EUROPEANĂ,
având în vedere Tratatul privind funcționarea Uniunii Europene,
având în vedere Regulamentul (CE) nr. 1234/2007 al Consiliului din 22 octombrie 2007 de instituire a unei organizări comune a piețelor agricole și privind dispoziții specifice referitoare la anumite produse agricole („Regulamentul unic OCP”) (1), în special articolul 144 alineatul (1), coroborat cu articolul 4,
întrucât:
(1)
Regulamentele (UE) nr. 462/2010 (2), (UE) nr. 463/2010 (3) și (UE) nr. 464/2010 (4) ale Comisiei au deschis proceduri de licitație pentru reducerea taxei menționate la articolul 136 din Regulamentul (CE) nr. 1234/2007 pentru porumbul importat în Spania, pentru porumbul importat în Portugalia și, respectiv, pentru sorgul importat în Spania.
(2)
În intervalul de timp care a trecut de la data deschiderii procedurilor de licitație până la 28 octombrie 2010, cantitatea de porumb importată în Spania care poate fi contabilizată în cadrul contingentului cu taxă la import redusă, din care se deduc cantitățile de produse de substituție a cerealelor menționate la articolul 2 alineatul (1) din Regulamentul (CE) nr. 1296/2008 al Comisiei din 18 decembrie 2008 privind stabilirea normelor de aplicare a contingentelor tarifare la importul de porumb și de sorg în Spania și, respectiv, de porumb în Portugalia (5), acoperă numai 37 % din contingent. Cantitatea de porumb importată în Portugalia care poate fi contabilizată în cadrul contingentului cu taxă la import redusă acoperă 72 % din contingent. Cantitatea de sorg importată în Spania care poate fi contabilizată în cadrul contingentului cu taxă la import redusă acoperă numai 15 % din contingent. Ținând seama de condițiile pieței în Spania și în Portugalia, deschiderea procedurilor de licitație până la 16 decembrie 2010 nu ar permite importul în cantități suficiente pentru acoperirea contingentelor.
(3)
Prin urmare, trebuie prelungită perioada procedurilor de licitație pentru reducerea taxei la importul de porumb și sorg în Spania și de porumb în Portugalia până la utilizarea completă a contingentelor pe 2010 și până cel târziu la sfârșitul lunii mai 2011 în conformitate cu articolul 2 alineatul (2) din Regulamentul (CE) nr. 1296/2008. Din acest motiv, trebuie modificată data expirării Regulamentelor (UE) nr. 462/2010, (UE) nr. 463/2010 și (UE) nr. 464/2010.
(4)
Este necesară modificarea Regulamentelor (UE) nr. 462/2010, (UE) nr. 463/2010 și (UE) nr. 464/2010 în consecință.
(5)
Comitetul de gestionare a organizării comune a piețelor agricole nu a emis un aviz în termenul acordat de președinte,
ADOPTĂ PREZENTUL REGULAMENT:
Articolul 1
Modificarea Regulamentului (UE) nr. 462/2010
Regulamentul (UE) nr. 462/2010 se modifică după cum urmează:
(a)
articolul 2 se înlocuiește cu următorul text:
„Articolul 2
Procedura de licitație este deschisă până la epuizarea contingentului și cel târziu până la 31 mai 2011. Pe durata procedurii de licitație, se procedează la licitații parțiale pentru care se stabilesc datele de depunere a ofertelor în invitația de participare la licitație.”;
(b)
la articolul 5, paragraful al treilea se înlocuiește cu următorul text:
„Prezentul regulament expiră la 31 mai 2011.”
Articolul 2
Modificarea Regulamentului (UE) nr. 463/2010
Regulamentul (UE) nr. 463/2010 se modifică după cum urmează:
(a)
articolul 2 se înlocuiește cu următorul text:
„Articolul 2
Procedura de licitație este deschisă până la epuizarea contingentului și cel târziu până la 31 mai 2011. Pe durata procedurii de licitație, se procedează la licitații parțiale pentru care se stabilesc datele de depunere a ofertelor în invitația de participare la licitație.”;
(b)
la articolul 5, paragraful al treilea se înlocuiește cu următorul text:
„Prezentul regulament expiră la 31 mai 2011.”
Articolul 3
Modificarea Regulamentului (UE) nr. 464/2010
Regulamentul (UE) nr. 464/2010 se modifică după cum urmează:
(a)
articolul 2 se înlocuiește cu următorul text:
„Articolul 2
Procedura de licitație este deschisă până la epuizarea contingentului și cel târziu până la 31 mai 2011. Pe durata procedurii de licitație, se procedează la licitații parțiale pentru care se stabilesc datele de depunere a ofertelor în invitația de participare la licitație.”
(b)
la articolul 5, paragraful al treilea se înlocuiește cu următorul text:
„Prezentul regulament expiră la 31 mai 2011.”
Articolul 4
Intrare în vigoare
Prezentul regulament intră în vigoare în a treia zi de la data publicării în Jurnalul Oficial al Uniunii Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 22 decembrie 2010.

Labels: 3
17
18